Visit Site
Recommended byColombia
అయితే బాహుబలి ది బిగినింగ్ సినిమా రిలీజ్ అయిన తొలిరోజు సోషల్ మీడియాలో కొంత మంది ఈకలు పీకే బ్యాచ్ &lsquo;ప్రభాస్ శివలింగాన్ని మోసుకుంటూ వెళ్లే ఫొటోను మార్ఫింగ్ చేసి.. శివలింగం ప్లేస్&zwnj;లో జండూబామ్ డబ్బా పెట్టి .. సినిమా తలపోటురా బాబు అంటూ ప్రచారానికి తెరలేపడానికి ప్రయత్నించారు. అయితే ఆ సినిమా ఎలాంటి సన్సేషన్ క్రియేట్ చేసిందో అందరికీ తెలిసిందే.
తాజాగా బాహుబలి2 ట్రైలర్2లో క్షమించరాని తప్పు జరిగిపోయిందటూ ప్రచారం మొదలు పెట్టేశారు. ఇంతకీ అదేంటంటే.. ఈ ట్రైలర్&zwnj;లో కట్టప్పతో బాహుబలి &quot;నువ్వు నా పక్కన ఉన్నంత వరకు..నన్ను చంపే మగాడు ఇంకా పుట్టలేదు మామా&quot; అని అంటాడు. అక్కడే భయంకరమైన తప్పుజరిగిపోయిందనేది వీరి వాదన.
ఇంతకీ విషయం ఏంటంటే.. ఈ డైలాగ్&zwnj;లో వాస్తవానికి వ్యాకరణ దోషం ఉన్న మాట వాస్తవమే. నువ్వు నా పక్కనుండగా అన్నప్పుడు.. నన్ను చంపే మగాడింకా పుట్టలేదని ఎలా అంటారు. అంటే గింటే.. పుట్టబోడని అనాలి లేదా.. పుట్టడు అనాలనేది వీరి వాదన. &lsquo;నువ్వు నా పక్కన ఉన్నంత వరకు అన్నది వర్తమానం అయితే.. చంపే మగాడు పుట్టలేదు మామ అనేది గడిచి పోయిన భూతకాలం అవుతుంది కదా. అలాంటప్పుడు డైలాగ్ ఉండాల్సింది &lsquo;నన్ను చంపే మగాడు పుట్టబోడు మామ&rsquo; అని అనాలికదా అనేది వీరి పాయింట్.
నిజానికి వ్యాకరణంలో తప్పు వచ్చిన మాట నిజమే. కాని వ్యాకరణ దోషాన్ని కూడా పట్టి పట్టి చూసే ప్రేకక్షుడిని స్థాయిని అంచనా వేసి డైలాగ్ రాయాలంటే అది జరిగే పని కాదనేది కొందరి వాదన. ఏదేమైనా రాజమౌళి విజువల్&zwnj;పై పెట్టిన శ్రద్ధను డైలాగ్&zwnj;పై పెట్టలేదని చురకలు వేయడానికి రెడీ అయిపోతున్నారు మూవీ మేధావి సంఘాలు.